หนี้ครัวเรือน
ถ้อยแถลงการณ์ของธนาคารแห่งประเทศไทย (ธปท.) ที่ระบุว่า ยังต้องเกาะติดอัตราการขยายตัวของสินเชื่อภาคเอกชน หนี้สินภาคครัวเรือนที่เร่งตัวสูงทำเอาหลายคนวิตกและอยากรู้ข้อมูล
29 ต.ค. 2565

ถ้อยแถลงการณ์ของธนาคารแห่งประเทศไทย (ธปท.) ที่ระบุว่า ยังต้องเกาะติดอัตราการขยายตัวของสินเชื่อภาคเอกชน หนี้สินภาคครัวเรือนที่เร่งตัวสูงทำเอาหลายคนวิตกและอยากรู้ข้อมูล
หากพิจารณาจากยอดคงค้างสินเชื่ออุปโภคบริโภคส่วนบุคคลของธนาคารพาณิชย์ทั้งระบบตลอด 5 ปีที่ผ่านมา (2551ไตรมาสแรก ปี 2556) ที่ ธปท.รวบรวมพบว่า เร่งตัวขึ้นอย่างต่อเนื่อง จากระดับ 1.61 ล้านล้านบาท เพิ่มเป็น 2.96 ล้านล้านบาท หรือเพิ่มขึ้นถึง 83.57%
สาเหตุหลักมาจากสินเชื่อเช่าซื้อรถยนต์และรถจักรยานยนต์ที่ขยายตัวถึง 141.79% จากระดับ 3.59 แสนล้านบาท เพิ่มเป็น 8.69 แสนล้านบาท
ขณะที่สินเชื่อเพื่อการบริโภคส่วนบุคคลอื่นๆ เพิ่มขึ้น 89.16% จากระดับ 3.79 แสนล้านบาท เพิ่มเป็น 7.18 แสนล้านบาท
ด้านหนี้ครัวเรือนที่เร่งตัวขึ้นถึง 74.11% หรือกว่า 3.75 ล้านล้านบาท จากระดับ 5.06 ล้านล้านบาท เพิ่มเป็น 8.82 ล้านล้านบาท
เมื่อพิจารณาเป็นรายครัวเรือนพบว่า ค่าเฉลี่ยหนี้สินต่อครัวเรือน เพิ่มขึ้นถึง 1.73 แสนบาท หรือ 64.87% จากระดับ 2.67 แสนบาทในปี 2551 เพิ่มเป็น 4.39 แสนบาท
ที่น่าสนใจอัตราการเติบโตของหนี้ครัวเรือนเพิ่มขึ้นตลอดปี 2551 เติบโต 3.60% จากปีก่อนหน้า ปี 2552 โต 6.80% ปี 2553 โต 13.90% ปี 2554 โต 14.70% และปี 2555 โต 18.20% หรือจาก 2.67 แสนบาทต่อครัวเรือน เป็น 2.85 แสนบาท เป็น 3.24 แสนบาท เป็น 3.72 แสนบาท และเป็น 4.39 แสนบาท ตามลำดับ